เอกสารหมายเลข................

**สรุปการประชุมผ่านระบบวีดีทัศน์ทางไกลของกระทรวงมหาดไทย**

**เรื่อง การชี้แจงทำความเข้าใจแนวทางการติดตาม ตรวจสอบ และสังเกตการณ์**

**งบประมาณรายจ่ายเพิ่มเติมประจำปีงบประมาณ พ.ศ.2560 ของจังหวัดและกลุ่มจังหวัด**

\*\*\*\*\*\*\*\*\*\*

กระทรวงมหาดไทยให้จังหวัด แต่งตั้งคณะอนุกรรมการดำเนินงานตามยุทธศาสตร์ชาติว่าด้วยการป้องกันและปราบปรามการทุจริตจังหวัด เพื่อเป็นกลไกในการขับเคลื่อนการดำเนินงานตามยุทธศาสตร์ชาติว่าด้วยการป้องกันและปราบปรามการทุจริตของจังหวัด และกระทรวงมหาดไทย ร่วมกับ สำนักงาน ป.ป.ช. สำนักงาน ป.ป.ท. และสำนักงานตรวจเงินแผ่นดิน จัดประชุมผ่านระบบ วีดิทัศน์ทางไกล (Video Conference) ของกระทรวงมหาดไทย เมื่อวันที่ 11 พฤษภาคม 2560 เพื่อชี้แจงทำความเข้าใจแนวทางการติดตาม ตรวจสอบและสังเกตการณ์ งบประมาณรายจ่ายเพิ่มเติมประจำปีงบประมาณ พ.ศ.2560 ของจังหวัดและกลุ่มจังหวัด รายละเอียดการประชุมสรุปได้ ดังนี้

1. คณะอนุกรรมการดำเนินงานตามยุทธศาสตร์ชาติว่าด้วยการป้องกันและปราบปรามการทุจริตจังหวัด บูรณาการร่วมกับสำนักงาน ป.ป.ท. และสำนักงานตรวจเงินแผ่นดินประจำจังหวัด เพื่อเป็นกลไกในการขับเคลื่อนการตรวจสังเกตการณ์ การดำเนินงานโครงการ/กิจกรรม ตามงบประมาณรายจ่ายเพิ่มเติมประจำปีงบประมาณ พ.ศ.2560 ของจังหวัด โดย

1.1 พิจารณาคัดเลือกโครงการที่จะตรวจสังเกตการณ์ จากโครงการที่มีลักษณะ

การใช้งบประมาณจำนวนมาก หรือมีความเสี่ยงต่อการทุจริต โดยการพิจารณาคัดเลือกต้องกระจายให้ครอบคลุมทุกประเภทโครงการ

1.2 กำหนดแบบการตรวจสังเกตการณ์เพื่อใช้ประกอบการตรวจและรายงานผล การตรวจสอบ

1.3 พิจารณามอบหมายให้คณะอนุกรรมการฯ หรือเจ้าหน้าที่ที่มีความรู้เกี่ยวกับโครงการที่จะตรวจสังเกตการณ์ เป็นผู้ตรวจสอบและรายงานผลการตรวจสังเกตการณ์ ต่อที่ประชุมคณะอนุกรรมการ

2. จังหวัดโดยสำนักงานจังหวัดมีบทบาทหน้าที่สนับสนุนการดำเนินงานของคณะอนุกรรมการฯ ดังนี้

2.1 จัดทำข้อมูลโครงการ/กิจกรรม ตามงบประมาณรายจ่ายเพิ่มเติม ประจำปีงบประมาณ พ.ศ.2560 ของจังหวัด เพื่อสนับสนุนการดำเนินงานของคณะอนุกรรมการฯ

2.2 จัดทำแผนปฏิบัติการจัดซื้อจัดจ้างของจังหวัด เพื่อใช้ในการดำเนินงานโครงการ/กิจกรรม ตามงบประมาณรายจ่ายเพิ่มเติม ประจำปีงบประมาณ พ.ศ.2560 ของจังหวัด และเพื่อรองรับการตรวจสอบของคณะอนุกรรมการฯ

2.3 ประชาสัมพันธ์การดำเนินงานตามแผนงาน โครงการ/กิจกรรม ตามงบประมาณรายจ่ายเพิ่มเติม ประจำปีงบประมาณ พ.ศ.2560 ของจังหวัด

2.4 รวบรวมผลการตรวจ…/

- 2 –

2.4 รวบรวมผลการตรวจสังเกตการณ์ การดำเนินงานโครงการ/กิจกรรม ตามงบประมาณรายจ่ายเพิ่มเติม ประจำปีงบประมาณ พ.ศ.2560 ของจังหวัด ของคณะอนุกรรมการฯ ตามแบบตรวจสังเกตการณ์ ส่งกระทรวงมหาดไทย

2.5 การประชุมของคณะอนุกรรมการดำเนินงานตามยุทธศาสตร์ชาติว่าด้วยการป้องกันและปราบปรามการทุจริตจังหวัด ให้เชิญ สำนักงาน ป.ป.ท. เขตพื้นที่ ที่รับผิดชอบจังหวัดนั้น และสำนักงานตรวจเงินแผ่นดินประจำจังหวัดเข้าร่วมประชุมด้วยทุกครั้ง

2.6 สร้างการรับรู้ การติดตาม ตรวจสอบสังเกตการณ์ ของคณะอนุกรรมการฯ โดยแจ้งให้ที่ประชุมคณะกรมการจังหวัด คณะกรรมการร่วมภาครัฐและภาคเอกชนเพื่อการพัฒนาจังหวัดจังหวัด (กรอ.จังหวัด) และที่ประชุมคณะกรรมการประชารัฐจังหวัด

2.7 ระยะเวลาการตรวจสอบสังเกตการณ์ การดำเนินงานโครงการ/กิจกรรม ตามงบประมาณรายจ่ายเพิ่มเติม ประจำปีงบประมาณ พ.ศ.2560 ตั้งแต่เดือนพฤษภาคม 2560 จนถึงการดำเนินงานโครงการ/กิจกรรม แล้วเสร็จ

2.8 กรณีจังหวัดพบปัญหา ข้อจำกัดในการดำเนินงาน ให้รายงานกระทรวงมหาดไทยเพื่อประสานหรือส่งต่อให้หน่วยงานที่เกี่ยวข้องดำเนินการพิจารณา วินิจฉัย แก้ไขปัญหา ต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*